**Molėtų rajono savivaldybės taryba**

**SPRENDIMAS**

**Dėl darbo sutarties nutraukimo su joniškio mokyklos -daugiafunkcio centro direktore janina girulskiene**

2020 m. birželio 25 d. Nr. B1-187

Molėtai

Vadovaudamasi Lietuvos Respublikos darbo kodekso 54 straipsniu, Lietuvos Respublikos vietos savivaldos įstatymo 16 straipsnio 2 dalies 21 punktu, 4 dalimi, Lietuvos Respublikos biudžetinių įstaigų įstatymo 4 straipsnio 3 dalies 2 punktu, Lietuvos Respublikos švietimo įstatymo 59 straipsnio 1 dalimi ir atsižvelgdama į Janinos Girulskienės siūlymą nutraukti su ja darbo sutartį šalių susitarimu,

Molėtų rajono savivaldybės taryba n u s p r e n d ž i a:

1. Sutikti su Molėtų r. Joniškio mokyklos-daugiafunkcio centro direktorės Janinos Girulskienės pasiūlymu 2020 m. rugpjūčio 31 d. nutraukti darbo sutartį šalių susitarimu pagal Lietuvos Respublikos darbo kodekso 54 straipsnį, atleidimo dieną sumokėti jai priklausantį darbo užmokestį, kompensaciją už nepanaudotas kasmetines atostogas ir šešių mėnesių jos vidutinio darbo užmokesčio dydžio kompensaciją.
2. Nutraukti darbo sutartį su Molėtų r. Joniškio mokyklos-daugiafunkcio centro direktore Janina Girulskiene nuo 2020 m. rugpjūčio 31 d. šalių susitarimu pagal Lietuvos Respublikos darbo kodekso 54 straipsnį, atsiskaityti iš įstaigai skirtų lėšų.

3. Įgalioti savivaldybės merą:

3.1. pasirašyti raštišką susitarimą dėl darbo sutarties nutraukimo su Molėtų r. Joniškio mokyklos-daugiafunkcio centro direktore (pridedama);

3.2. pasirašyti nutrauktą darbo sutartį.

Šis sprendimas gali būti skundžiamas Utenos apylinkės teismo Molėtų rūmams (Vilniaus g. 41, LT -33101, Molėtai) per vieną mėnesį nuo sprendimo priėmimo.

Savivaldybės meras Saulius Jauneika